Samit G-20 u Seulu: Razlike o krupnim ekonomskim pitanjima ostale otvorenim
Predsjednik Južne Koreje Lee Myung-bak istakao da je bilo teško postići saglasnost o najbitnijim globalnim eknomskim pitanjima
U obraćanju novinarima nakon samita predsjednik SAD Barack Obama ocijenio je da je određeni napredak na stabiliziranju i jačanju svjetske ekonomije ostvaren i naglasio da se sada zemlje sa velikim izvoznim suficitom moraju okrenuti od, kako je rekao, nezdrave ovisnosti od izvoza i povećati tražnju na domaćem tržištu. I suprotno.... Lideri 20 ekonomski najrazvijenijih zemalja saglasili su se, nakon dvodnevnog samita održanog u Seulu, da će nastaviti težiti definiranju sistema tržišnog određivanja vrijednosti nacionalnih valuta. Takođe su se saglasili i o planu stvaranja sistema identificiranja ekonomskih debalansa koji bi mogli zaprijetili svjetskoj ekonomskoj stabilnosti. Osim ta dva generalna stava, u kominikeu objavljenom nakon samita, nema jasnih naznaka o detaljima i riješenim razlikama u pogledima na bitna pitanja sadašnje ekonomske problematike. Lideri 20 ekonomski najsnažnijih zemalja nisu podržali stav Sjedinjenih Država da bi Kina trebalo da dozvoli korekciju, odnosno rast kursa juana u odnosu na druge svjetske valute. Sa takvim opredljenjem samit lidera G-20 ostavio je i nadalje otvorenim pitanje koje povećava bojazan da bi moglo doći do globalnog trgovinskog rata. Predsjednik Južne Koreje Lee Myung-bak istakao je da je bilo teško postići saglasnost upravo o tim najbitnijim pitanjima - politici određivanja vrijednosti nacionalnih valuta i spoljno-trgovinskim debalasnima vodećih industrijskih zemalja. Umjesto toga..... U obraćanju novinarima nakon samita predsjednik Sjedinjenih Američkih Država Barack Obama ocijenio je da je određeni napredak na stabiliziranju i jačanju svjetske ekonomije ostvaren i naglasio da se sada zemlje sa velikim izvoznim suficitom moraju okrenuti od, kako je rekao, nezdrave ovisnosti od izvoza i povećati tražnju na domaćem tržištu. I suprotno.... Gospodin Obama je takođe istakao je da su reforme Međunarodnog monetarnog fonda i finasijske regulative značajan rezultat samita u Seulu, te da ga.....: Gospodin Obama je još jednom ponovio da problem vrijendosti juana, koji Kina drži podcijenjenim, ne može biti riješen preko noći i da na tome treba raditi. Završno saopštenje samita lidera G-20, međutim, ne sadrži nikakav eksplicitan stav o kineskom juanu. Lideri zemalja G-20 obavezali su se da će se sudržavati od nelojalnog devalviranja vrijenosti nacionalnih valuta i zatražili od zemalja sa velikim rezervama stranih valuta da ne dozvole ekscesne i neprimjerene poteze. Ideji o brojčanom definiranju uravnoteženja spoljno-trgovinskih balansa, koju su zagovarale Sjedinjene Države i Južna Koreja, usprotivile su se druge zemlje, uključujući Kinu, Njemačku i Japan.